Kui võrrelda Fx3 allalaadimiste arvu riigiti rahvaarvu ja internetikasutajate arvuga, siis kaartidel mustaga kujutatud Leedu on esikohal uskumatu tulemusega: eilse seisuga oli uue lehitseja endale laadinud 30% internetti kasutavaist leedukaist, mis võrdub 10% riigi elanikest! Et leedukad andsid praegu Guinness'i juures läbivaatamisel olevasse  rekordisse märkimisväärse panuse, jääb üle vaid loota, et keegi leedu nupumees ei suurendanud numbrit mingi automaatika abiga. Olgu siiski märgit, et kuna sarnast rekordit (24 tunni jooksul enimlaetud tarkvara) pole keegi varem püstitanud, oleks vist piisanud kasvõi ühestainsast laadimisest.